**Projekto lyginamasis variantas**

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL LIETUVOS RESPUBLIKOS SVEIKATOS APSAUGOS MINISTRO 2016 M. BIRŽELIO 13 D. ĮSAKYMO NR. V-753 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ JUNGTINĖS PRIEMONĖS NR. J02-CPVA-V „PROFILAKTIKOS, DIAGNOSTIKOS IR GYDYMO PASLAUGŲ KOKYBĖS IR PRIEINAMUMO GERINIMAS TUBERKULIOZĖS BEI ŪMIŲ INFEKCINIŲ IR LĖTINIŲ KVĖPAVIMO TAKŲ LIGŲ SRITYSE“ PROJEKTŲ FINANSAVIMO SĄLYGŲ APRAŠO PATVIRTINIMO“ PAKEITIMO**

2020 m. d. Nr. V-

Vilnius

Vykdydamas Lietuvos Respublikos Ministro Pirmininko 2020 m. vasario 3 d. potvarkį   
Nr. 24 „Dėl sveikatos apsaugos ministro A. Verygos nusišalinimo“,

p a k e i č i u 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ jungtinės priemonės Nr. J02-CPVA-V „Profilaktikos, diagnostikos ir gydymo paslaugų kokybės ir prieinamumo gerinimas tuberkuliozės bei ūmių infekcinių ir lėtinių kvėpavimo takų ligų srityse“ projektų finansavimo sąlygų aprašą, patvirtintą Lietuvos Respublikos sveikatos apsaugos ministro 2016 m. birželio 13 d. įsakymu   
Nr. V-753 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ jungtinės priemonės Nr. J02-CPVA-V „Profilaktikos, diagnostikos ir gydymo paslaugų kokybės ir prieinamumo gerinimas tuberkuliozės bei ūmių infekcinių ir lėtinių kvėpavimo takų ligų srityse“ projektų finansavimo sąlygų aprašo patvirtinimo“:

1. Pakeičiu 25 punkto pastraipą „PASTABOS“ ir ją išdėstau taip:

„PASTABOS:

1. Skaičiuojant rodiklį P.S.372 į projekto dalyvių sąrašus ir (arba) dalyvių sąrašų suvestines įtraukiami tik sergantys tuberkulioze asmenys, projekto įgyvendinimo metu besigydantys sveikatos priežiūros įstaigoje ir (ar) ambulatoriškai. Šeimos nariai nelaikomi projekto dalyviais. Skaičiuojant rodiklį P.N.602 į projekto dalyvių sąrašus ir (arba) dalyvių sąrašų suvestines įtraukiami tik mokymuose dalyvavę sveikatos priežiūros specialistai, teikiantys tuberkuliozės profilaktikos, diagnostikos ir gydymo paslaugas.

2. Reikalavimas skaičiuoti rodiklį R.N.601 neprivalomas**:**

**2.1**. projektams, kurių veiklų įgyvendinimas finansuojamas vien tik Europos socialinio fondo lėšomis~~.~~;

**2.2. projektams, kuriais įgyvendinama Ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plane (Lietuvos Respublikos Vyriausybės 2020 m. kovo 16 d. pasitarimo protokolas Nr. 14) suplanuota 1 tikslo „Užtikrinti išteklius, kurių reikia sveikatos ir visuomenės apsaugos sistemoms efektyviai veikti“ 1 priemonė „Užtikrinti asmens saugos priemonių, reagentų, medicininės ir kitos įrangos įsigijimą.“**

1. Pakeičiu 35 punkto lentelės 5 punktą, ir jį išdėstau taip:

|  |  |  |  |
| --- | --- | --- | --- |
| **„5.** | **Projekto vykdymas** | Tinkamų finansuoti projekto tiesioginių veiklų, kurių išlaidos nepriskirtos biudžeto 3 ir 4 kategorijoms, vykdymo išlaidos:  -     projektą vykdančio personalo darbo užmokesčio ir atlygio projektą vykdantiems fiziniams asmenims pagal paslaugų (civilines), autorines ar kitas sutartis išlaidos (įgyvendinant Aprašo 9.2 papunktyje nurodytas veiklas);  -     investicijų projekto parengimo išlaidos (įgyvendinant Aprašo 9.1 papunktyje nurodytas veiklas);  -     projektą vykdančio personalo komandiruočių, kelionių ar stažuočių išlaidos (pagal Aprašo 37 punktą) (įgyvendinant Aprašo 9.2 papunktyje nurodytas veiklas);  -     projekto veiklose dalyvaujančių asmenų dalyvavimo renginiuose ir pan. išlaidos (įgyvendinant Aprašo 9.2 papunktyje nurodytas veiklas);  -     galimybių studijos, tyrimų, studijų, metodikų rengimo, mokymų organizavimo ir vykdymo, leidybos ir panašios išlaidos (įgyvendinant Aprašo 9.2 papunktyje nurodytas veiklas);  -     kitos projekto veikloms įvykdyti būtinos išlaidos (įgyvendinant Aprašo 9.2 papunktyje nurodytas veiklas);  -   priemonės, skirtos prevencijai ir apsaugai nuo ūmių infekcinių ir lėtinių kvėpavimo takų ligų plitimo ~~(įgyvendinant Aprašo 9.2.5 veiklą)~~.  Pagal Aprašo 9.2.3 ir 9.2.5 **papunkčiuose nurodytas** veiklas tinkamos finansuoti yra išlaidos, susijusios su ūmių infekcinių ir lėtinių kvėpavimo takų ligų profilaktika, diagnostika, gydymu ir šių ligų valdymu bei kontrole, jeigu jos patirtos ne anksčiau kaip iki 2020 metų vasario 1 d. | ERPF / ESF“ |

Socialinės apsaugos ir darbo ministras,

atliekantis sveikatos apsaugos ministro funkcijas

S. Jarašiūnienė, tel. (8-5) 266 1494

Teisės aktas